Ka gängster on inimene

"Ka gängster on inimene" (inglise keeles "Analyze This") on 1999. aastal esilinastunud Ameerika Ühendriikide krimikomöödia depressiooni põdevast maffiabossist, kes on lõpuks sunnitud pöörduma psühhiaatri poole. 

Filmi režissöör on Harold Ramis, kes kirjutas ka stsenaariumi koos Kenneth Lonergani ja Peter Tolaniga. 

Filmi peaosi mängivad Robert De Niro mafiooso ja Billy Crystal psühhiaatri rollis. Teistes olulisemates rollides teevad kaasa Lisa Kudrow, Chazz Palminteri ja Joe Viterelli.

2002. aastal valmis filmile ka järg "Analyze That" ("Gängster on ikka veel inimene").

Kategooria:1999. aasta filmid